b'\n_START_ARTICLE_\nSonia Gandhi\n_START_PARAGRAPH_\nSi Sonia Gandhi (Hindi: \xe0\xa4\xb8\xe0\xa5\x8b\xe0\xa4\xa8\xe0\xa4\xbf\xe0\xa4\xaf\xe0\xa4\xbe \xe0\xa4\x97\xe0\xa4\xbe\xe0\xa4\x82\xe0\xa4\xa7\xe0\xa5\x80; ipinanganak na Edvige Antonia Albina Maino noong 9 Disyembre 1946) ay isang Indiyanong politiko na ipinanganak sa Italya.  Siya ang pangkasalukuyang Pangulo ng Partido ng Pambansang Kongreso ng Indiya, tagapangasiwa ng namumunong Nagkakaisang Progresibong Alyansa sa Lok Sabha, at pinuno ng Parlamentaryong Partido ng Kongreso.  Siya ang pinakamatagal na naglilingkod na pangulo ng partido ng Kongreso._NEWLINE_Pinangalanan si Gandhi bilang ikatlong pinakamakapangyarihang babae sa mundo ng magasing Forbes noong 2004 at nairanggo bilang ika-6 noong 2007. Pinangalanan din siya bilang kasama sa 100 pinakamaimpluwensiyang mga tao sa mundo ng magasing Time para sa mga taon ng 2007 at 2008. Itinala ng magasing Britaniko na New Statesman si Sonia Gandhi bilang ika-29 sa kanilang taunang pagtatanong para sa "The World\'s 50 Most Influential Figures" (50 Pinakamaimpluwensiyang mga Tao ng Mundo) noong 2010.'